
Biroul Permanent

al

Camerei  Deputaţilor

Vă înaintăm, alăturat, proiectul de Lege pentru ratificarea Convenţiei între România şi Republica Arabă Siriană pentru evitarea dublei impuneri şi prevenirea evaziunii fiscale cu privire la impozitele pe venit şi pe capital, semnată la Damasc la 24 iunie 2008, cu care comisia noastră a fost sesizată în fond cu adresa Biroului Permanent nr. PL.x 641  din 4 noiembrie 2008 .
	PREŞEDINTE,

Viorel Ştefan

RAPORT

asupra proiectului de Lege pentru ratificarea Convenţiei 

între România şi Republica Arabă Siriană pentru evitarea dublei impuneri 

şi prevenirea evaziunii fiscale cu privire la impozitele pe venit şi pe capital, semnată la Damasc la 24 iunie 2008
Cu adresa nr.641 din 4 noiembrie 2008, Biroul Permanent conform art.95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Convenţiei între România şi Republica Arabă Siriană pentru evitarea dublei impuneri şi prevenirea evaziunii fiscale cu privire la impozitele pe venit şi pe capital, semnată la Damasc la 24 iunie 2008.
La întocmirea raportului s-a avut în vedere avizul favorabil al Consiliului Legislativ.
Prezenta propunere legislativă are ca obiect de reglementare ratificarea Convenţiei între România şi Republica Arabă Siriană pentru evitarea dublei impuneri şi prevenirea evaziunii fiscale cu privire la impozitele pe venit şi pe capital, semnată la Damasc la 24 iunie 2008.

Prezenta Convenţie se aplică impozitelor pe venit şi pe capital stabilite în numele unui Stat Contractant sau al autorităţilor locale ori al unităţilor sale administrativ-teritoriale, indiferent de modul în care sunt percepute.              

Impozitele existente asupra cărora se aplică Convenţia sunt în special, în cazul României :

- impozitul pe venit

- impozitul pe profit

În cazul Republicii Arabe Siriene:

· impozitul pe venitul obţinut de persoane fizice şi juridice;

· impozitul pe venitul obţinut de societăţi pe acţiuni înfiinţate ca birouri sau societăţi siriene ale asociaţiilor sau societăţilor străine;

· impozitul pe venitul din activităţi agricole

Convenţia se va aplica, de asemenea, oricăror impozite identice sau în esenţă similare, care sunt stabilite după data semnării prezentei Convenţii, în plus sau în locul impzitelor existente.

La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, republicat doamna Mihaela Davidovici – director Ministerul Finanţelor Publice.
La lucrările comisiei au participat  31  deputaţi, din totalul de 31 membri ai comisiei.

Raportul comisiei a fost adoptat cu majoritate de voturi. 

În aplicarea dispoziţiilor art. 75 alin. (1) din Constituţia României, republicată şi a art. 92 din Regulamentul Camerei Deputaţilor, republicat, prima Camera sesizată este Camera Deputaţilor.
In urma dezbaterii proiectul de Lege pentru ratificarea Convenţiei între România şi Republica Arabă Siriană pentru evitarea dublei impuneri şi prevenirea evaziunii fiscale cu privire la impozitele pe venit şi pe capital, semnată la Damasc la 24 iunie 2008, în şedinţa din data de 03 februarie 2009 , comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.
În raport de obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Viorel Ştefan
	SECRETAR,

Niţu Adrian Henorel


             Consilier parlamentar:
    
Ene Giorgiana

